GiliGold/VAD_KnessetCorpus huggingface dataset:
שלומית יהב:
 נכון, אתם מוגבלים
שלומית יהב:
 יחד עם זאת, אנא מכם, בואו נצא מהקופסה
שלומית יהב:
 הציע אלמוג כאן, אני לא נכנסת לוויכוח הפוליטי, זה לא מעניין אותנו
שלומית יהב:
 אנחנו הציבור לא מעניינת אותנו כרגע הפוליטיקה
שלומית יהב:
 מעניינת אותנו התוצאה
שלומית יהב:
 התוצאה ראשונה
שלומית יהב:
 היום עולה לכנסת, אנא מכם, כבר עכשיו תיזמו דחיפה של סכום לא מבוטל למשפחות האלה
שלומית יהב:
 אני טוענת שלא משנה איזה סכום ניתן להם זה לא מספיק
שלומית יהב:
 לא מיליון ולא שני מיליון ולא שלושה
שלומית יהב:
 אבל בכל מקרה, אני באמת ובתמים מודה לך, יצחק פינדרוס
שלומית יהב:
 ישר כוח על שהקמת את הוועדה הזאת
שלומית יהב:
 ובזכותך ובזכות קארין אלהרר יש לנו חוק היום במליאה
שלומית יהב:
 תודה רבה
עמית אליעזר ליאור:
אפשר לפרט את עיקרי החוק בבקשה?
קארין אלהרר:
אני יכולה לשלוח לך
יצחק פינדרוס:
תאיר ממשרד האוצר
יצחק פינדרוס:
 מה עמדתכם על העיקרון שעולה פה כל הזמן? זאת אומרת, יש את מה שמשרדי הממשלה, יש ביטוח לאומי, יש משרד המשפטים, זה בסדר
יצחק פינדרוס:
 העיקרון של להחריג את האירוע הזה, שזה גם מהותו של החוק
יצחק פינדרוס:
 אבל לא רק החוק, בדיון פה
יצחק פינדרוס:
 החוק הוא כמשלים, זה תוצאה של הדיונים פה
יצחק פינדרוס:
 מה עמדת משרד האוצר להחריג את האירוע הזה מאירועים אחרים? מכל הסיבות שעלו פה בדיונים
תאיר ראבוחין:
אני אשמח רק שתדייק מה המשמעות של ההחרגה, של מה שאתם קוראים כרגע להחריג
תאיר ראבוחין:
 אבל כאמור החוק שבאמת עבר בוועדת שרים לענייני חקיקה אנחנו לא התנגדנו
יצחק פינדרוס:
לא, העיקרון של החוק הוא שהאירוע הזה, ואני אולי אתמצת את הדיונים הקודמים
יצחק פינדרוס:
 האירוע כאן הוא אירוע שונה במהותו
יצחק פינדרוס:
 זאת אומרת החוק של נפגעי טרור, החוק של מה שהביטוח הלאומי בעצם מיישם, הוא לא דומה לשום אירוע אחר מהרבה נסיבות
יצחק פינדרוס:
 זה עולה פה גם בדיונים בין הדברים עולים פה דברים ששונים מאירוע אחר
יצחק פינדרוס:
 לכן העלו פה את הנושא של מירון
יצחק פינדרוס:
 לא ניסו להשוות למירון, כמו שבמירון המדינה הבינה שזה אירוע מסוג אחר
יצחק פינדרוס:
 אתה לא יכול להתייחס לזה כמו תאונת דרכים, זה משהו אחר
יצחק פינדרוס:
 יש לו מאפיינים אחרים, יש אתגרים אחרים, יש בעיות אחרות שעולות, שמוצפים על ידי משרדי הממשלה
יצחק פינדרוס:
      בסופו של דבר החוק מופנה בסוף לאוצר
יצחק פינדרוס:
 כי כמו שאמרו קודם, בסוף הוא מופנה לאוצר
יצחק פינדרוס:
 השאלה האם האוצר מקבל את העמדה הזאת? עכשיו, בפירוט של החוק, כמו שאת מכירה בוועדת שרים, הפירוט של החוק הוא אחר כך שידון באמת ביטוח לאומי יצטרך להציב את זה, משרד המשפטים יצטרך להציב את זה, משרד ראש הממשלה כמתכלל יצטרך להציג את זה
יצחק פינדרוס:
 אבל מה עמדת האוצר באופן עקרוני? בנושא הזה של שינוי
יצחק פינדרוס:
 קארין רוצה לחדד
קארין אלהרר:
אני אחדד
קארין אלהרר:
 מה העמדה העקרונית שלכם להבנה שיידרשו כאן יותר זכויות מפעולות איבה רגילות?
תאיר ראבוחין:
אז אני אגיד קודם כל שכבר עכשיו, כמו שכבר נציגי הביטוח הלאומי התייחסו, נעשתה הרחבה משמעותית של הזכויות
תאיר ראבוחין:
 אין, לא הולכים - - -
קארין אלהרר:
וזה עדיין לא מספיק
יצחק פינדרוס:
 נעשו, כמו שהביטוח הלאומי אמר, למשפחות החטופים, במסגרות מסוימות
יצחק פינדרוס:
 אנחנו מדברים כרגע על משפחות הנפגעים
קריאה:
והנרצחים
תאיר ראבוחין:
אני אומרת, למעט החוק הייעודי למענה למשפחות החטופים נעשו גם הרבה מאוד תיקונים בתוך המצב הקיים
תאיר ראבוחין:
 כמו הדוגמאות של הארוסות ושל האחים
קריאה:
לא, אנחנו לא מקבלים כלום
קריאה:
 לא ארוסות ולא אחים
יצחק פינדרוס:
מיכל, אבל היה פה דיון לפני שעה, שביטוח לאומי הציג שהוא כרגע הולך להחיל את זה על אחים
יצחק פינדרוס:
 הוא לא אמר שזה חל כבר
יצחק פינדרוס:
 הוא אומר שהוא הולך להחיל את זה על אחים
יצחק פינדרוס:
 לכן לזה היא מתייחסת
תאיר ראבוחין:
 אני התייחסתי לתיקונים שכבר נעשו, ששלומי מביטוח לאומי פירט אותם קודם
תאיר ראבוחין:
 אז אני לא אחזור עליהם
תאיר ראבוחין:
 זה ההתאמות הייעודיות לאירועי ה-7 באוקטובר שנעשו ויש התאמות רבות כאלה
עמית אליעזר ליאור:
לא על הנרצחים, לא על הנפגעים
תאיר ראבוחין:
יושבים פה אנשי הביטוח הלאומי שאמונים יום יום לתת את המענה הזה
רותם עזר:
אבל את נציגה של משרד האוצר, אז דברי בשם משרד האוצר, אל תדברי בשם הביטוח הלאומי
יצחק פינדרוס:
כן, תודה
יצחק פינדרוס:
 איציק שפיר, בבקשה
עמית אליעזר ליאור:
שר האוצר מתכחש
יצחק פינדרוס:
אני אוציא אותך החוצה
יצחק פינדרוס:
באמת, אני אוציא אותך החוצה
יצחק פינדרוס:
 אני אעשה את זה
קריאה:
טוב, זה בדיחה כל משרד האוצר הזה
קריאה:
 ממש
קריאה:
 מה הביאו לנו
קריאה:
 תביאו את מי שצריך להיות פה
קריאה:
 אפילו אין לה תשובות, למה היא באה?
יצחק פינדרוס:
הייתה החלטת ממשלה על השורדים
יצחק פינדרוס:
 הייתה החלטת ממשלה שעברה ביום ראשון
יצחק פינדרוס:
 החלטת ממשלה ייעודית לזה
יצחק פינדרוס:
 ואת זה בדיוק אנחנו רוצים להעתיק למשפחות
יצחק פינדרוס:
 בדיוק אותו דבר, שתהיה החלטת ממשלה
יצחק פינדרוס:
 איציק, בבקשה
איציק שמולי:
האמת שחלק מהדברים שרציתי לומר כבר נאמרו פה
איציק שמולי:
 אבל ככל שמתקדם הדיון אני באמת מרגיש שהפער בין המשרדים, בין חברי הכנסת לבין הצד הזה של המשפחות, הפער גדל
איציק שמולי:
 אנחנו שומעים מה נעשה, מה לא נעשה
איציק שמולי:
 ובאמת יש לי תחושה כזאת שהכול כזה 6 באוקטובר
איציק שמולי:
 מקיימים עוד ועדה
איציק שמולי:
 עוברים עוד שבועיים, עובר עוד שבוע
איציק שמולי:
 אני באמת רוצה להבין האם יש פה איזה הם לוחות זמנים שלפיהם עובדים
איציק שמולי:
 שאנחנו נדע בתור משפחות שעד לתאריך X הכול יהיה, התכלול יהיה, הכספים יהיו
איציק שמולי:
 כל הדברים כבר יקרו
איציק שמולי:
 כי באמת, אנחנו באים לפה כל שבוע, דיון רביעי, אנחנו בקשר
איציק שמולי:
 עוד דיון, ויתקיים עוד דיון
איציק שמולי:
 ועכשיו משרד האוצר כאילו לא בעניינים
איציק שמולי:
 רגע, בכלל ביטוח לאומי מטפל בזה
איציק שמולי:
 יש פה איזה שהם פערים שאני לא מצליח להבין
איציק שמולי:
 אני לא אחזור על כל התיאורים לאירוע הזה ולא צריך לחזור עליהם, כולנו מבינים מה קרה
איציק שמולי:
 ויש פה איזה התנהלות כזה של נדון, נחשוב, נדבר
איציק שמולי:
 ושמעתם פה את התיאורים
איציק שמולי:
 אני שואל איך מגשרים על הפער הזה? כאילו אנחנו בשני עולמות שונים
איציק שמולי:
 אנחנו באמת בשני עולמות שונים
איציק שמולי:
 אתם מדברים על זה, מה קרה, מה נעשה
איציק שמולי:
 אז פתאום כן, אנחנו נשלח דיון
איציק שמולי:
      ביטוח לאומי, אגב, היה פה, דיבר הביטוח הלאומי ואמר שהביטוח הלאומי מטפל בכול
איציק שמולי:
 יש לי שאלה, אפרופו ביטוח לאומי
איציק שמולי:
 כל נציגה מביטוח לאומי, עובדת סוציאלית, על כמה משפחות היא אחראית?
קריאה:
יש להם 170, תחלק
איציק שמולי:
אתה יודע אולי? אני חושב שזו שאלה שכדאי לדעת אותה
איציק שמולי:
 למשל אני אתן לך דוגמה אישית שלנו
איציק שמולי:
 אנחנו פעם ראשונה היינו אצל הנציגה ברמלה
איציק שמולי:
 היא באה, היא מושיבה אותנו
איציק שמולי:
 אמרנו מה הזכויות וזה? אז היא פותחת לנו את האתר אינטרנט ואומרת לנו 'הנה, בבקשה, תקראו, אלה הזכויות'
איציק שמולי:
 אז אנחנו אומרים לה את לא יכולה לתקצר לנו? אז היא אומרת לי יש לי 50 משפחות, אתה חושב שיש לי זמן בשבילכם?
שלומי מור:
ברור שבזמן אמת לא היה לנו מספיק עובדים סוציאליים לכולם
איציק שמולי:
גם מאז אבל
שלומי מור:
זה אף פעם לא יספיק
שלומי מור:
 שלא יובן אחרת
איציק שמולי:
אתה יודע כמה משפחות יש לעובדת סוציאלית? אתה לא יודע
שלומי מור:
לא, לא יודע להגיד לך
שלומי מור:
 לא, לא יכול להגיד לך
שלומי מור:
 מזכיר לך גם שהעובדים הסוציאליים חוץ מזה מטפלים בכל יתר התפקידים
שלומי מור:
      אני כן אגיד שדרשנו וקיבלנו עוד 60 עובדות סוציאליות
שלומי מור:
 לא מספיק, אבל קיבלנו עוד
איציק שמולי:
חה"כ פינדרוס, אני מציע, אני אגיד מה השורה התחתונה
איציק שמולי:
 בעיניי השורה התחתונה שכל עובדת סוציאלית שכמובן מחוברת עם משפטי וכל מה שצריך
איציק שמולי:
 כי דיברו פה כל הזמן על משפטי, משפטי
איציק שמולי:
 הבעיות שלנו הן לא רק משפטיות
איציק שמולי:
 אז כל עובדת סוציאלית שמחוברת עם המשפטי, פעם בשבוע שהיא תתקשר באופן יזום לכל משפחה
איציק שמולי:
 זו הדרישה
איציק שמולי:
      פשוט, צריך עוד תקנים, תוסיפו עוד תקנים
איציק שמולי:
 פעם בשבוע 'שלום, מה שלומכם? יצאת מהמיטה, לא יצאת מהמיטה? מה קורה, מה אפשר לעזור לך?'
איציק שמולי:
 ככה
עמית אליעזר ליאור:
הן לא מוכשרות אבל לטפל בפוסט טראומה
עמית אליעזר ליאור:
 צריך להכשיר פה עכשיו עובדים לפוסט טראומה
יצחק פינדרוס:
אני רוצה להתייחס
יצחק פינדרוס:
 אני יודע שזה קשה
יצחק פינדרוס:
 תנו לי אולי שתי דקות לנסות להתייחס, כי זה עלה פה גם בדיון הזה וגם בדיונים הקודמים
יצחק פינדרוס:
 יוליה גם העלתה את זה וגם מיכל אמרה את זה בהערות וגם אלמוג
יצחק פינדרוס:
      בוא תראה, יש שתי אפשרויות בכנסת
יצחק פינדרוס:
 אני חבר כנסת
יצחק פינדרוס:
 הייתי גם בשיטור מקומי, הייתי גם במערכות אחרות, אבל אני בכנסת
יצחק פינדרוס:
 יש שתי שיטות
יצחק פינדרוס:
 יש שיטה אחת שאתה בא בכנסת ועושה את מה שהמשפחות עושות באמת מכאב וגם כחבר כנסת, אתה מביע את הכאב הזה וצועק ומשתולל ומביע את הביקורת ופחות ביותר בזה זה מסתיים
יצחק פינדרוס:
 כי בסוף מסתיים הדיון והפקיד חוזר לוועדה
יצחק פינדרוס:
      מה שאנחנו מנסים לעשות כאן בוועדה, שנכון זה לא תמיד קורה, זה כוועדה מפקחת על משרדי הממשלה לקרוא למשרדי הממשלה בעצם בכל שבוע ולקחת נושא נושא
יצחק פינדרוס:
 לראות איפה הם נתקעו ולקדם אותו
יצחק פינדרוס:
 כי זו הדרך היחידה להגיע
יצחק פינדרוס:
 אני יכול להגיד, חבר'ה, אני רוצה צ'ק, לא מעניין אותי, תביא לי, תתכלל ונגמר הסיפור
יצחק פינדרוס:
 אתה לבד בשיחה שלך העלית ארבע סוגי דברים
יצחק פינדרוס:
 נושא זכויות, נושא כמות העובדים, נושא הפנייה של העובדים ונושא הקשר של העובדים למשרד המשפטים
יצחק פינדרוס:
 כל נושא בסופו של דבר הוא נושא בפני עצמו
יצחק פינדרוס:
 זאת אומרת אתה צריך לקרוא למשרד המשפטים, אני לוקח דוגמה משתי הדקות שאתה דיברת
יצחק פינדרוס:
 ולראות איך משרד המשפטים מסונכרן מול עובדת הסיוע
יצחק פינדרוס:
 אתה צריך לקרוא לביטוח הלאומי ולוודא מהו החוסר
יצחק פינדרוס:
 אתה צריך לקרוא לביטוח לאומי לוודא האם יש את אלה שמתקשרים
יצחק פינדרוס:
      אם אנחנו היינו מנהלים במירכאות, אנחנו לא מנהלים
יצחק פינדרוס:
 אנחנו חברי כנסת, אנחנו מפקחים עליהם
יצחק פינדרוס:
 הדרך לייעל את זה
יצחק פינדרוס:
 עכשיו בוא אני אתן לך סיכום ביניים
יצחק פינדרוס:
 אמרת אנחנו פה שבוע רביעי
יצחק פינדרוס:
 דבר ראשון, הנושאים שעלו פה היו מי מטפל, הסנכרון בין משרדי הממשלה והפערים
יצחק פינדרוס:
 אני לוקח בכותרות
יצחק פינדרוס:
 אלו היו שלושת הדברים שעלו
יצחק פינדרוס:
 היום חזרו משרדי הממשלה עם תשובות
יצחק פינדרוס:
 האם זה כבר ירד לשטח? הם לבד אמרו שלא
יצחק פינדרוס:
 הם דיברו על תשובות שקרו ב-3 לחודש
יצחק פינדרוס:
 אנחנו מה-3 לחודש עד היום, אני יכול לבוא ולצעוק חבר'ה, הזמן לא לטובתנו
יצחק פינדרוס:
 אם אנחנו, קרה הדבר הזה שמשרדי הממשלה היום קיבלו הנחיה, אנחנו נצטרך לעקוב שזה קורה
יצחק פינדרוס:
 שהעובדת תעשה את העבודה שלה, תקבל את המידע שלה ותיזום טלפונים
יצחק פינדרוס:
 הם אמרו את זה אנחנו ניזום טלפונים
יצחק פינדרוס:
 עכשיו, אלה הדברים שאנחנו יכולים לעשות ולדאוג שזה יקרה
יצחק פינדרוס:
     במקביל אמרו חבר'ה, יש פערים
יצחק פינדרוס:
 הדבר השלישי
יצחק פינדרוס:
 יש פערים, יש דברים שאנחנו לא נתגבר
יצחק פינדרוס:
 בשביל זה הקימו את מסגרת החקיקה של הפערים
יצחק פינדרוס:
 זאת אומרת אנחנו לוקחים את שלושת הנושאים האלה, מפצלים אותם ורואים אחד לאחד איפה זה
יצחק פינדרוס:
 עכשיו אנחנו יכולים לחזור לישיבה הראשונה ולהביע את כל הכאב, שתאמינו לי, אם זה לא היה כאב לא הייתי עושה את זה עכשיו
יצחק פינדרוס:
 אני חבר ועדת כספים, תאמינו לי, ברחתי באמצע הצבעה על התקציב וטוב לי שם, הכול בסדר
יצחק פינדרוס:
 אנחנו מכנסים את הוועדה הזאת פעם אחר פעם בדיוק בשביל מה שאמרת
יצחק פינדרוס:
 שלא יוכלו לברוח באמצע
יצחק פינדרוס:
      לכן היה לי חשוב מאוד לשמוע היום, דווקא התחלתי עם משרדי הממשלה ולא עם המשפחות
יצחק פינדרוס:
 כי דיברנו על המצוקות, דיברו על הכאבים
יצחק פינדרוס:
 אנחנו רוצים לשמוע מה משרדי הממשלה עשו כדי להתקדם
יצחק פינדרוס:
 הם נתנו סקיצה של תוכנית עבודה שברור שאף אחד עוד לא קיבל טלפון
יצחק פינדרוס:
 כי אם ב-3 לחודש סוכם שעובדי הביטוח הלאומי יקבלו את המידע המשפטי, ברור לי שאף משפחה עוד לא קיבלה טלפון מהעובד, זה לא יכול לקרות
יצחק פינדרוס:
 יש איזה לוח זמנים שמה-3 לחודש זה סוכם
יצחק פינדרוס:
      אז כן, ניתן מעטפת חוקית לדברים שיצטרכו להיות שונים
יצחק פינדרוס:
 ביטוח לאומי אומר אנחנו הולכים להיות ה- manager
יוליה מלינובסקי:
לא, הם לא אומרים את זה
יצחק פינדרוס:
הם כן אומרים את זה ואמרו את זה בוועדה פעם רביעית
יצחק פינדרוס:
 יוליה, אני אתקן אותך, הם אמרו את זה פעם רביעית בוועדה
שלומי מור:
אדוני, אנחנו נעשה כל מה שאנחנו יכולים בכוח האדם הקיים
שלומי מור:
 אני אומר ואני אומר גם פה, אנחנו צריכים, בוודאות אנחנו צריכים עוד עובדים
יצחק פינדרוס:
אז תעלה וגם את זה נדבר
יצחק פינדרוס:
 אבל עד היום אמרת, הביטוח הלאומי אמר מכוח החוק אנחנו ה-case manager
יוליה מלינובסקי:
 זה מה שמנסים להציג, אבל זה גדול עליהם
יצחק פינדרוס:
בואי יוליה, אני מוכן, מי את רוצה שיהיה ה-case manager?
קריאה:
משרד האוצר
יצחק פינדרוס:
משרד האוצר case manager?
קריאה:
כן, שיביא אנשים
יוליה מלינובסקי:
אדוני יושב-הראש, אני אגיד לך מה אני רוצה
יוליה מלינובסקי:
 אני רוצה לקחת לדוגמה אגף הנפגעים במשרד הביטחון, שזה כל האירוע שלהם
יוליה מלינובסקי:
 אני רוצה לקחת אגף, אני מבקשת לדיון הבא להזמין אגף משרד הביטחון, אגף הנפגעים, שיסבירו לנו איך זה עובד
יוליה מלינובסקי:
 כי ביטוח לאומי לא מסוגל, זה גדול עליהם
יוליה מלינובסקי:
 אנחנו צריכים משהו יותר גדול
יוליה מלינובסקי:
 אז יש לנו בצבא דוגמה
יצחק פינדרוס:
יש לי הערות על משרד הביטחון
יצחק פינדרוס:
 אני מציע לך ללכת, יושב פה, אני לא רוצה, אולי הוא לא רוצה, משרד הביטחון איך הם מתמודדים עם הפוסט טראומה
יצחק פינדרוס:
 ואני מציע לאף אחד לא להיכנס לנעליים האלה
יצחק פינדרוס:
 תאמיני לי, יש לי הרבה ביקורת
יצחק פינדרוס:
 קצת יותר משיש לי ביקורת על הביטוח הלאומי
יצחק פינדרוס:
 משרד הביטחון, אנחנו עוברים את זה שנתיים פה בכנסת
יוליה מלינובסקי:
לא, אבל אני רוצה שתהיה כתובת לכל משפחה
עמית אליעזר ליאור:
עובדת סוציאלית לא יודעת לטפל בפוסט טראומה
ליאור אדרי:
אני רוצה לומר משהו
ליאור אדרי:
 תודה רבה
ליאור אדרי:
 אני רוצה להודות לביטוח לאומי על כל המאמץ שלו
יצחק פינדרוס:
מיכל, סליחה, אני לא מצליח להבין את ההיגיון
יצחק פינדרוס:
 חסר כוח אדם במשרד העבודה, אז נעביר את זה למשרד המשפטים, שאין לו בכלל תקן ונקים תקנים?
מיכל שיר סגמן:
לא
מיכל שיר סגמן:
 יש גורם מתאם ומתכלל שזה דבר אחד
מיכל שיר סגמן:
 מתאם ומתכלל
מיכל שיר סגמן:
 הוא בין היתר מתאם ומתכלל גם את ביטוח לאומי
יצחק פינדרוס:
 הם אלה שעובדים מול משרדי הממשלה ולכן היה את הדיון שהיה ב-3 לחודש
ליאור אדרי:
הביטוח הלאומי הוא גוף מתכלל פנימה
ליאור אדרי:
 הוא לא גוף מתכלל החוצה
ליאור אדרי:
 יש עוד משרדים, מלבד משרד המשפטים, שצריך להיות איתם בקשר
ליאור אדרי:
 משרד החינוך והמל"ג ומשרד הבריאות ומשרד העבודה
ליאור אדרי:
 ומי שחקר את הטבח צריך להיות בקשר איתם
ליאור אדרי:
 אין לו את הכוח
ליאור אדרי:
 והוא עושה מענה הוליסטי נהדר בתחומו במסגרת כוח האדם ובמסגרת מה שהוא יכול
ליאור אדרי:
 אבל הוא לא מתכלל כלפי חוץ אותנו
מיכל שיר סגמן:
אני הקמתי בזמנו גורם מתכלל
יצחק פינדרוס:
אבל זה מה שלירון עשתה
יצחק פינדרוס:
 את הגעת עכשיו, סליחה שאני אומר לך, מיכל, דיון רביעי
יצחק פינדרוס:
 לירון עשתה את זה
יצחק פינדרוס:
 נכון, זה לא הגיע למשפחות וזה מה שאנחנו בדקנו
עמית אליעזר ליאור:
הילה, גם אין להם שום הכשרה לטפל בפוסט טראומה
איציק שמולי:
יש לי רק שני משפטים לסיים
איציק שמולי:
 אחד, כמענה למה שאתה אומר
עמית אליעזר ליאור:
העובדות הסוציאליות אין להן את היכולת ואת הידע
קארין אלהרר:
די, עמית
יצחק פינדרוס:
כן איציק?
איציק שמולי:
כמענה למה שאתה אומר, קודם כל אני מצטרף למה ששלומית אמרה ובאמת יישר כוח לך ולוועדה הזאת
איציק שמולי:
 דבר שני, אני גם רוצה לאתגר באיזה משהו וגם להוסיף עוד משהו
איציק שמולי:
 כדי לאתגר במשהו, אני חושב שכולם פה מסכימים ויש בזה הרבה היגיון
איציק שמולי:
 שפעם בשבוע, כרגע נראה לי ביטוח לאומי זה הכתובת, מישהו מביטוח לאומי יתקשר לכל אחת מהמשפחות השכולות מה אתם צריכים, מה קורה
איציק שמולי:
 איך אפשר לקדם את המשימה הזאת? תגיד אתה, אם צריך עוד כוח אדם, מה צריך לעשות כדי שיהיה עוד כוח אדם בביטוח לאומי? כי כרגע אין מספיק כוח אדם
איציק שמולי:
 הוא גם אמר, הוא לא יודע כמה יש
איציק שמולי:
 אני אומר לך, אין מספיק
איציק שמולי:
 איך אני יודע? כי אליי לא מתקשרים פעם בשבוע ואני עוד בסדר יחסית
איציק שמולי:
      דבר שני, אני מבין שיש פה תהליך
איציק שמולי:
 אני שואל, האם אתם יכולים כחברי הכנסת להגדיר לוחות זמנים לתהליך הזה? כדי שלא יבואו פעם הבאה ויגידו כן, קיבלנו החלטה, אבל עוד לא העברנו את זה או עדיין אנחנו דנים בזה
איציק שמולי:
 או כל מיני דברים כאלה
יצחק פינדרוס:
אז אמרתי, הלוח זמנים היה, הגדרנו אותו פעם קודמת
יצחק פינדרוס:
 זה היה כינוס ועדת מנכ"לים, אם באמצעות חקיקה
יצחק פינדרוס:
 וזה מה שקרה
איציק שמולי:
זה קרה הכינוס הזה?
יצחק פינדרוס:
 היא נתנה דיווח
יצחק פינדרוס:
 עם זה התחלנו
יצחק פינדרוס:
 ב-3 חודש היה את אותו דיון שקרה
יצחק פינדרוס:
 זה הדבר הראשון, זה קרה
יצחק פינדרוס:
 אנחנו מביטוח לאומי נרצה לשמוע תשובה על השאלה הזאת, ואת זה יכול להיות שאמרתם תשובה
יצחק פינדרוס:
 על הפנייה היזומה שלכם, אחרי הקשר עם הלשכה המשפטית והפנייה היזומה שלכם, של העובדות שלכם
יצחק פינדרוס:
 מה מידת הקשר בין המשפחות? באמת מה הנושא של הכוח אדם, האם זה מעשי או לא מעשי?
איציק שמולי:
זה לא רק עניין משפטי
יצחק פינדרוס:
אמרתי, כל המידע שהם מקבלים, כולל המידע המשפטי
איציק שמולי:
ופנייה יזומה, יזומה
יצחק פינדרוס:
 ענבר, את רוצה להתייחס?
מאשי סנדרוביץ:
אז קודם כל, אין ספק שלטפל במשפחות שכולות, אני באמת חושבת שאנחנו למודי ניסיון עוד הרבה לפני ה-7 באוקטובר
מאשי סנדרוביץ:
 היו הרבה מאוד פיגועים
מאשי סנדרוביץ:
 יש לנו אלפי בני משפחות שכולות ואנחנו יודעים לעשות את זה מצוין
מאשי סנדרוביץ:
 מה-7 באוקטובר אנחנו ממשיכים לעשות את זה
מאשי סנדרוביץ:
 קיבלנו כוח אדם
מאשי סנדרוביץ:
 לא קיבלנו מספיק כדי להרים טלפון פעם בשבוע
מאשי סנדרוביץ:
 אנחנו היינו מאוד רוצים
קארין אלהרר:
כמה חסר לכם?
מאשי סנדרוביץ:
אני אעביר את ההערכה
קארין אלהרר:
בסדר, נטפל בזה
יצחק פינדרוס:
תעבירי לוועדה שני נתונים אחרי הדיון
יצחק פינדרוס:
 כל עובדת על כמה משפחות אחראית, פלוס מינוס
יצחק פינדרוס:
 ומה כוח האדם החסר בשביל לעמוד במשימה של לעמוד בקשר עם המשפחות
מאשי סנדרוביץ:
אני חייבת להגיד שאנחנו גם מדרגים את המשפחות
מאשי סנדרוביץ:
 יש לנו מעל 100 משפחות שבמשפחות האלה יש יותר מנרצח אחד
מאשי סנדרוביץ:
 יש לנו 26 הורים שכולים שאיבדו את כל ילדיהם
מאשי סנדרוביץ:
 יש לנו משפחות שיש בהם גם חטופים וגם נרצחים
מאשי סנדרוביץ:
 ובמקרים האלה אני אתן לעובדת פחות משפחות, כי האינטנסיביות בטיפול במשפחות האלה זה באמת הרבה מאוד עבודה
מאשי סנדרוביץ:
 אז כרגע זה לא המקום לדבר על החלוקה הזאת
איציק שמולי:
לא, רק תגדירו מה אתם צריכים וזהו
מאשי סנדרוביץ:
אין ספק, אנחנו רוצים שהעובדים יגיעו יותר לבתים
קריאה:
גם אמא שאיבדה ילד אחד ולא יוצאת מהמיטה צריכה שיגיעו אליה
קריאה:
 בלי התעדופים האלה של כמה ילדים שלנו נרצחו
מאשי סנדרוביץ:
לגמרי אני מסכימה איתך
תמר תשובה:
צודקת
תמר תשובה:
 זה לא משנה כמה
תמר תשובה:
 זה לא משנה איך
תמר תשובה:
 כל אחד זה בפני עצמו
מאשי סנדרוביץ:
אני מסכימה
מאשי סנדרוביץ:
 רק כשאתה בא לאירוע כזה עצום שלא הכרנו, אז אנחנו צריכים גם לעבוד באיזה שהם אמות מידה
מאשי סנדרוביץ:
 בסדר? ברור שאמא שלא יוצאת יכולה להיות אמא לילד של נרצח ויכול להיות שזה הילד היחיד שלה, יש לנו גם מקרים כאלה
איציק שמולי:
אבל אין דיון
איציק שמולי:
 תגידו מה אתם צריכים
איציק שמולי:
 די, חבל על הזמן
מאשי סנדרוביץ:
זה מה שאנחנו עושים
איציק שמולי:
בסדר, אנחנו חמישה חודשים אחרי פשוט, זה הכול, זה הסיפור
מאשי סנדרוביץ:
אנחנו יודעים להכשיר את כוח האדם
מאשי סנדרוביץ:
 זה ה-DNA שלנו
מאשי סנדרוביץ:
 אנחנו עכשיו כן עושים איזה שהוא מבצע של יציאה לבתים
איציק שמולי:
זה לא צריך להיות מבצע
איציק שמולי:
 אנחנו לא באחד פלוס אחד, די
מאשי סנדרוביץ:
נכון
מאשי סנדרוביץ:
 אבל זה מה שאנחנו עושים כרגע
מאשי סנדרוביץ:
 כרגע, כשאני רוצה, כרגע אנחנו מדברים על 800-900 כרגע זה לא משנה
יצחק בן לולו:
אתם יכולים לצאת במבצע לתת לנו כסף להתקיים?
קארין אלהרר:
די, איציק
יצחק בן לולו:
אתם יכולים לצאת במבצע הזה? יש פה אנשים שקורסים עם הנטל
יצחק פינדרוס:
ענבר, השעה 11:00
יצחק פינדרוס:
 אני רוצה להגיד תודה רבה
יצחק פינדרוס:
 משרדי הממשלה שהשתתפו, תעבירו את הנתונים לוועדה
יצחק פינדרוס:
 אני מודה למשרדי הממשלה
יצחק פינדרוס:
 לירון, אני מודה גם לך על המשך הקידום ולמשרד המשפטים, על המשך קידום של השולחן העגול
יצחק פינדרוס:
 תעדכנו אותנו
יצחק פינדרוס:
 אנחנו נעביר את זה היום
יצחק פינדרוס:
 תעדכנו אותנו איפה אתם נמצאים ומה מתקדם
יצחק פינדרוס:
 תודה רבה לכולם, הישיבה נעולה
יצחק פינדרוס:
בוקר טוב, אני מתכבד לפתוח את הישיבה של הוועדה המיוחדת לפניות הציבור
יצחק פינדרוס:
 היום ד' באדר א' תשפ"ד
יצחק פינדרוס:
 התכנסנו היום קודם כל לכבודם גם של חברי הכנסת שביקשו את ההצעה לדיון מהיר ומעקב בהמשך לדיון שהיה לנו לפני שבועיים בנושא הרפורמה בהתפתחות הילד, שזו גם הישיבה לפני שבועיים הייתה ישיבת מעקב
יצחק פינדרוס:
 חברי הכנסת שהצטרפו לדיון, אנחנו בדיון שישי או שביעי בנושא הרפורמה
דבי ביטון:
זה מה שמאכזב, כי צריך כבר תשובות
דבי ביטון:
 זה דיון ודיון, אבל בסוף נצטרך תשובות
יצחק פינדרוס:
ברור אנחנו נצטרך דיון, ובגלל זה אנחנו מקיימים דיון פעם אחר פעם
דבי ביטון:
אני מקווה שמפה נצא עם בשורה
יצחק פינדרוס:
נפתח עם חברי הכנסת שהגישו את ההצעה
יצחק פינדרוס:
 ראשון המציעים, חה"כ אושר שקלים, בבקשה
שקלים:
בוקר טוב אדוני יושב-הראש
שקלים:
 תודה לכל מי שהצטרף
שקלים:
 דבר ראשון צריך לפרגן לך אדוני על זה שבאמת אחרי שביקשתי ויזמתי את ההצעה, אז אתה לקחת לתשומת ליבך
שקלים:
 בעיקרון, הדיון, רק שתבינו, לא היה אמור להתקיים כאן בוועדה הזו, היה אמור להתקיים בוועדת הבריאות
שקלים:
 אבל יושב-הראש נרתם כמה שיותר ולא הייתה התלבטות
שקלים:
 העברנו את זה כמה שיותר מהר לוועדה כאן
שקלים:
 אז תודה רבה לך
שקלים:
      מכיוון שיש לי הרבה מה להגיד, אז אני גם העליתי את זה על הכתב
שקלים:
 אני שמח באמת להוביל את הדיון החשוב הזה ומודה על הזכות שניתנה לי ליזום אותו ולצרף יחד איתי את חברי הכנסת שגם הצטרפו והגיעו ובחרו לראות את חשיבות הנושא
שקלים:
 אני מקווה שבסוף הדיון, תוך שיתוף פעולה עם כלל הגורמים המקצועיים בוועדה נוכל להניח מסקנות ראויות ופרקטיות לצורך טיפול בסוגייה
שקלים:
      נכון לשנת 2023 ישנם בישראל כ-39,000 ילדים ובני נוער המאובחנים כאוטיזם
שקלים:
 בשנים האחרונות גדלה אוכלוסיית הילדים על רצף האוטיזם בכ-128%
שקלים:
 ואף בחמש שנים האחרונות אנחנו צפויים, אוכלוסיית הבגירים, לגדול בשיעור של כ-200%
שקלים:
 כל אחד ואחד מהילדים והבוגרים על הרצף האוטיזם הוא עולם ומלואו אשר זקוק לתמיכות ושירותים מגוונים מתואמים מכלל רשויות המדינה, לאורך כל מעגל החיים
שקלים:
 וכך גם בני משפחותיהם הנזקקות לתמיכה, הן רגשית, הן כלכלית והן מקצועית
שקלים:
 חרף הגידול הצפוי, לצערי עדיין לא קיימת במדינת ישראל אסטרטגיה לאומית ארוכת טווח להתמודד עם צורכי האוכלוסייה
שקלים:
 מדובר בילדים מוכשרים, חכמים, שהמערכת צריכה לתת להם מענה ראוי ונכון על מנת שיוכלו להשתלב בחברה באופן מיטבי ואף לתרום למשק בהמשך
שקלים:
 יש חשיבות לאבחן את האוטיזם בשלב כמה שיותר מוקדם בילדות על מנת להקל על תהליך ההתבגרות של הילדים ועל השתלבות במסגרת החברתית הקרובה והרחבה יותר, כדוגמה לימודים, תעסוקה ועוד
שקלים:
      על מנת להתאים את המדיניות הנדרשת לקצב הגידול בשיעור האוטיזם יש לרתום את משרדי הממשלה, שאני שמח על ההיענות שהגיעו לכאן, ולרשום תוכנית ייעודית שתתמקד במגוון היבטים חשובים ומרכזיים: אחד, קצב הגידול במספר התלמידים על הרצף האוטיזם במערכת החינוך לא תואם את המענה שהמערכת נותנת לאותם ילדים
שקלים:
 קיים מחסור חמור בכיתות גן, כיתות תקשורת, מחסור בצוותים ושיבוצים שמערכת החינוך יוצרת עבור אותם ילדים שלא תואמים את בקשות ההורים ואת השילוב הנכון עבורם
שקלים:
      הסדרת מקצוע תומכות החינוך, סייעות
שקלים:
 העידוד של המדינה לשלב כמה שיותר תלמידים מהרצף האוטיסטי בחינוך הכללי מצריך התאמה של כוח אדם ראוי ותואם את מספר התלמידים
שקלים:
 נכון להיום מקצוע הסייעות אינו מוסדר בחוק ואין לו אמות מידה או קריטריונים ברורים ואחידים
שקלים:
 למשל אין רגולציה וחקיקה המסדירה חובת קיום הכשרות לסייעות
שקלים:
 בנוסף תנאי הסף לקבלתן לתפקיד אינם מספקים וגם הגדרת התפקיד לוקה בחסר
שקלים:
 תומכי חינוך הם מי שנמצא הכי קרוב לילדים
שקלים:
 צריכים להעניק להם סעד רגשי, מקצועי ופדגוגי ויש לדאוג להסדיר את ההיבט הזה בהקדם
שקלים:
      קיים מחסור במטפלים במקצועות הבריאות: נוירולוגים, פסיכיאטרים, רופאי ילדים בעלי מומחיות בתחום התפתחות הילד, פסיכולוגים קליניים והתפתחותיים בתחום מקצוע הפרא רפואיים, ריפוי בעיסוק וקלינאות תקשורת ועוד
שקלים:
 יש לגבש מתווה לפיו ישתלבו עוד אנשי מקצוע בתחומים האלה, באמצעות תמריצים, מענקים ותנאים משתלמים לעובדים אשר פועלים במגזר הציבורי
שקלים:
      יש להקים גוף מדינתי אשר יאגד ויאסוף את כל הנתונים הקשורים של שיעור האנשים עם אוטיזם במדינה, לצורך מיפוי על פי מגדר, דת, אזור מגורים ועוד לרבות תמיכה במשפחות הילדים
שקלים:
 בהתאם למאגר כזה נוכל להתוות מדיניות ציבורית, איכותית ונכונה עבור קבוצה רחבה
שקלים:
 מתן מענה ראוי ומחויב המציאות ועלינו כמדינה כמחוקקים, כקובעי מדיניות, להירתם במלוא המובן, לרבות הקצאות משאבים ותכנון ארוך טווח כדי להוביל להשלכות חיוביות למשק, לחברה כולה בפרט, לאנשים ולילדים על הרצף האוטיסטי
שקלים:
      ושוב, אני גם מברך את חבריי שהצטרפו
שקלים:
 ניתן לראות שאנחנו כאן קואליציה ואופוזיציה ביחד
שקלים:
 אין פה נושא של ימין ושמאל, יש פה משהו שבאמת טובת הילדים, טובת המדינה, ותודה רבה שהצטרפתם
יצחק פינדרוס:
תודה רבה לחה"כ אושר שקלים
יצחק פינדרוס:
 חה"כ משה טור פז
יצחק פינדרוס:
 אני הולך לפי הסדר של מנהלי הטקס
משה טור פז:
 תודה לך חה"כ פינדרוס, על הבאת הנושא הזה ובאמת מתן המקום הזה
משה טור פז:
 ותודה לך חה"כ שקלים על היוזמה
משה טור פז:
 חבריי, אני רוצה באמת בקצרה לומר, אני חושב שחה"כ שקלים כבר הגדיר את מטרת העל
משה טור פז:
 אנחנו רוצים לראות את הילדים והמבוגרים על הספקטרום האוטיסטי כחלק מהחברה הישראלית, בכל מקום ובכל דבר
משה טור פז:
 זו הצלחה בעיניי
משה טור פז:
 כל השאר בדרך, ויש הרבה בדרך
משה טור פז:
 אבל זו הצלחה
משה טור פז:
 הכלה, השתלבות, הייתי אפילו מוסיף מילה יומרנית יותר, חיבור
משה טור פז:
 זה יותר מהכלה
משה טור פז:
 זה חיבור יש בו משהו אמיתי
משה טור פז:
      אנחנו מתמודדים היום עם הרבה מאוד אתגרים
משה טור פז:
 חלקם כאמור כבר הוזכרו פה
משה טור פז:
 נזכיר את תת האבחון בחברה החרדית והערבית, שבעיניי מאתגר מאוד ואנחנו צריכים לחשוב איך אנחנו נותנים לו מענה מערכתי
משה טור פז:
 כמי שהילדים שלו לומדים כל חמישתם בבית ספר שהוא מכיל בצורה מלאה בכיתת האם, הדבר שהכי משמח אותי זה שילדים בבית ספר לא סגורים על מי ילד מיוחד על הרצף ומי לא
משה טור פז:
 זה פשוט מעיד עד כמה הם חיים ככה, כשאתה גדל ככה מכיתה א' או מהגן אתה כבר לא יודע מי מהכיתה שלך הוא ילד על הרצף, אין לך מושג
משה טור פז:
 כני כל פעם עושה בחינה לילדה שלי והיא כל פעם נכשלת בזה ואני מאוד שמח על זה
משה טור פז:
     ולסיום אני רוצה כאן לומר שגם הכנסת שותפה, הכנסת הזאת כנסת ישראל, לא רק בתהליכי החקיקה אלא גם כמעסיק בשילוב אוכלוסיות מיוחדות
משה טור פז:
 הייתי רק לאחרונה בטקס שקט שהיה פה בכנסת, שילוב של כבר בגיר על הרצף האוטיסטי שהשתלב פה כעובד מן המניין